CELEX: 32008R0163
Language: lv
Date: 2008-02-22 00:00:00
Title: Komisijas Regula (EK) Nr. 163/2008 ( 2008. gada 22. februāris) par atļauju jaunā veidā lietot preparātu lantāna karbonāta oktahidrāts ( Lantharenol) kā barības piedevu (Dokuments attiecas uz EEZ)

23.2.2008   
            
            
               LV
            
            
               Eiropas Savienības Oficiālais Vēstnesis
            
            
               L 50/3
            
         
      KOMISIJAS REGULA (EK) Nr. 163/2008
   (2008. gada 22. februāris)
   par atļauju jaunā veidā lietot preparātu lantāna karbonāta oktahidrāts (Lantharenol) kā barības piedevu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku barībā vajadzīga atļauja, kā arī izklāstīts tās piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam bija pievienotas vajadzīgās ziņas un dokumenti atbilstīgi Regulas (EK) Nr. 1831/2003 7. panta 3. punktam.
            
         
               (3)
            
            
               Pieteikums attiecas uz atļauju jaunā veidā lietot preparātu lantāna karbonāta oktahidrāts (Lantharenol) kā barības piedevu kaķiem, to iekļaujot piedevu kategorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (“iestāde”) 2007. gada 18. septembra atzinumā secināja, ka preparāts lantāna karbonāta oktahidrāts (Lantharenol) kaitīgi neietekmē dzīvnieku veselību vai vidi un ka, nejauši saskaroties ar šo piedevu, nav apdraudēta cilvēka veselība (2). Atzinumā minēts arī tas, ka preparāts nerada citus draudus, kas atbilstīgi Regulas (EK) Nr. 1831/2003 5. panta 2. punktam būtu par pamatu minētās piedevas aizliegšanai. Ir pierādīts, ka Lantharenol samazina fosfora ekskrēciju ar urīnu. Iestādes atzinumā nav ieteikts ieviest atbilstošus pasākumus lietotāju drošībai. Iestāde uzskata, ka vajadzīga īpaša prasība veikt uzraudzību pēc pārdošanas, lai atzītu, ka ilgtermiņā preparāts nelabvēlīgi ietekmē kaķus. Atzinumā pārbaudīts arī ziņojums par barībā lietotās piedevas analīzes metodi, ko iesniegusi ar Regulu (EK) Nr. 1831/2003 izveidotā Kopienas references laboratorija.
            
         
               (5)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj lietot, kā norādīts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “citas zootehniskās piedevas”, ir atļauts lietot kā dzīvnieku barības piedevu saskaņā ar pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 22. februārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  Kopsavilkums atzinumam, ko saskaņā ar Regulu (EK) Nr. 1831/2003 sniegusi zinātnes ekspertu grupa piedevu un produktu vai dzīvnieku barībā lietoto vielu jautājumos (FEEDAP), par Lantharenol (lantāna karbonāta oktahidrāts) kā barības piedevas kaķiem nekaitīgumu un iedarbīgumu. Pieņemts 2007. gada 18. septembrī. The EFSA Journal (2007) 542, 1.–15. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  mg/kg barības maisījuma ar 12 % mitruma saturu
               
            
                  Zootehnisko piedevu kategorija. Funkcionālā grupa: citas zootehniskās piedevas (samazina fosfora ekskrēciju ar urīnu)
               
            
                  4d1
               
               
                  Bayer
                  HealthCare AG
               
               
                  Lantāna karbonāta oktahidrāts
                  (Lantharenol)
               
               
                  
                               
                           
                           
                              Piedevas sastāvs:
                              Lantāna karbonāta oktahidrāta preparāts
                              Vismaz 85 % lantāna karbonāta oktahidrāta kā aktīvās vielas
                           
                        
                               
                           
                           
                              Aktīvās vielas raksturojums:
                              Lantāna karbonāta oktahidrāts
                              La2 (CO3)3 · 8H2O
                              CAS numurs 6487-39-4
                           
                        
                               
                           
                           
                              Analīzes metode (1)
                              
                              Induktīvi savienotas plazmas-optiskās emisijas spektrofotometrija (ICP-OES)
                           
                        
               
                  Kaķi
               
               
                  —
               
               
                  1 500
               
               
                  7 500
               
               
                  Vajadzīgs plāns uzraudzībai pēc pārdošanas par pastāvīgu kaitīgu ietekmi.
                  Piedevas un premiksa lietošanas noteikumos norāda:
                  
                              —
                           
                           
                              pieaugušiem kaķiem,
                           
                        
                              —
                           
                           
                              ieteicamā deva pievienošanai slapjajai barībai ar 20–25 % sausnas saturu: 340 līdz 2 100 mg uz 1 kg,
                           
                        
                              —
                           
                           
                              nelietot vienlaikus ar barību, kurā ir augsts fosfora saturs.
                           
                        
               
                  2018. gada 6. marts
               
            
         (1)  Sīkāka informācija par analīzes metodi ir atrodama Kopienas references laboratorijas tīmekļa vietnē: www.irmm.jrc.be/crl-feed-additives